**ELŐTERJESZTÉS**

Tiszavasvári Város Önkormányzata Képviselő-testületének

2019. január 31-én tartandó ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/ /2019.

A napirend előterjesztője: Szőke Zoltán polgármester

Az előterjesztést készítette: Ládi Zsanett köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2019. január 25.

**Ládi Zsanett**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**11/2017. (I.26.) Kt. számú, 12/2017. (I.26.) Kt. számú határozatok:**

Jogszabályi előírás következtében minden év január 31. napjáig felül kell vizsgálni az önkormányzat és a nemzetiségi önkormányzatok közötti együttműködési megállapodásokat, melyek fenti határozatokkal megtörténtek. A megállapodásokat aláírtam és megküldtem aláírásra a nemzetiségi önkormányzatok elnökeinek.

**13/2017. (I.26.) Kt. számú határozat:**

A Képviselő-testület határozatában döntött arról, hogy 2017. február 01-től bérbe adja az Alfa Fish Tiszavasvári Gyártó és Szolgáltató Kft. részére a Tiszavasvári, Ady E. u. 8. sz. alatti Térségi Szolgáltató Ház emeleti részén található irodát a Bérleti szerződésben foglaltak szerint, azonban a Kft nem élt ezzel a lehetőséggel így a szerződés aláírására nem került sor.

**51/2017. (III.23.) Kt. számú határozat:**

Az „Élet Labirintusa” elnevezésű kiállítás bérleti díjáról szóló határozat értelmében a döntésről tájékoztattam a KEF elnökét.

**52/2017. (III.23.) Kt. számú határozat:**

A testület az 52/2017. (III.23.) Kt. számú határozatával döntött arról, hogy bérbe adja az Egyesített Közművelődési Intézmény és Könyvtár részére a Tiszavasvári, Ady E. u. 8. sz. alatti Térségi Szolgáltató Ház 101,54 m2 nagyságú pincerészét - látványraktár, restaurátorműhely kialakítása céljából -, valamint az épület mögötti Szentmihály tér mintegy 30 m2 nagyságú területét- kültéri oktatótér kialakítása céljából. Ezzel kapcsolatban tájékoztatom a képviselő-testületet, hogy a bérleti szerződés megkötésre került, azonban a határozatba foglaltak nem valósultak meg.

**121/2017. (V.25.) Kt. számú határozat:**

A képviselő-testület Tiszavasvári Város Önkormányzatánál és intézményeinél 2016. évben végzett belső ellenőrzési tevékenységről készített Éves összefoglaló ellenőrzési jelentést a határozat mellékletei szerinti tartalommal elfogadta.

**130/2017 (V.25.) Kt. számú határozat:**

A Képviselő-testület fenti számú határozatával a Tiszavasvári Polgármesteri Hivatal tevékenységéről szóló beszámolót elfogadta továbbá ezen határozatával felkérte a jegyzőt, hogy a hivatal 2017. évi működéséről és tevékenységéről szóló beszámolót 2018-ban is terjessze a testület elé.

**140/2017. (VI.01.) Kt. számú határozat:**

2017. június 21. napján Tiszavasvári Város Önkormányzata 1.396.471 Ft összegű támogatást igényelt a Közművelődési érdekeltségnövelő támogatás keretén belül, melyet az Egyesített Közművelődési Intézmény és Könyvtár IKT (*Információs és Kommunikációs Technológia*) eszközkészletének bővítésére, cseréjére kívánt felhasználni. A pályázat dr. Hoppál Péter az Emberi Erőforrások Minisztériuma Kultúráért Felelős Államtitkárának döntése alapján elutasításra került.

**A 170/2017.(VI.29.) Kt. számú határozatban** Tiszavasvári Város Önkormányzata Képviselő-testülete döntött a „Jó adatszolgáltató önkormányzatok támogatása” elnevezésű pályázat benyújtásával kapcsolatosan. A pályázati adatlap aláírásra került, a szükséges nyilatkozatokat megtette Önkormányzatunk, s a pályázatot Tiszavasvári Város Önkormányzata 2017. június 29. napján benyújtotta. A szakmai teszt megírásra került 2017. július 6.-án megírásra került az Önkormányzat és a Tiszavasvári Városi Kincstár könyvelő munkatársai által. A teszt sikeres volt. Tiszavasvári Város Önkormányzata 306.000 Ft központi támogatásban részesült, mely a teszt megírásában részt vevő könyvelők részére egységesen kiutalásra került. (4 fő könyvelő részére) A központi támogatással Önkormányzatunk 2018. február 28. napján elszámolt a Magyar Államkincstár területileg illetékes igazgatósága felé.

**290/2017. (XI.30.) Kt. számú határozat:**

A Képviselő-testület a Tiszavasvári Város Közétkeztetési Nonprofit Kft. tiszavasvári Ifjúsági Tábor üzemeltetéséről szóló 2017. évi tájékoztatóját elfogadta, mely döntésről írásban tájékoztattam, a Kft ügyvezetőjét.

**291/2017. (XI.30.) Kt. számú határozat:**

A Képviselő-testület határozatával elfogadta az önkormányzat tulajdonában lévő egyes ingatlanok ingyenes használatáról szóló tájékoztatót és továbbra is indokoltnak tartotta, hogy azon szervek számára, akik jelenleg ingyenesen használnak önkormányzati ingatlanokat, az Önkormányzat a jövőben is biztosítsa az ingyenes ingatlanhasználatot.

**301/2017. (XII.21.) Kt. számú határozat:**

Tájékoztatom a képviselőket, hogy a testület fent nevezett határozatában a 2018. évre vonatkozó belső ellenőrzési terv munkaidő mérlegét a melléklet szerinti tartalommal jóváhagyta. Továbbá Tiszavasvári Város Önkormányzata és a fenntartott intézmények 2018. évre vonatkozó belső ellenőrzési terveit a mellékletekben foglaltaknak megfelelően jóváhagyta.

**A 267/2018.(X.25.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Településszolgáltatási és Vagyonkezelő Kft. (továbbiakban: Kft.) 2017. évi működési támogatásának felhasználásáról készült beszámolóról. A Képviselő-testület a határozat mellékletében szereplő beszámolót elfogadta, és a határozatban foglaltakról a Kft. ügyvezetőjét tájékoztattam.

**A 268/2018.(X.25.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Településszolgáltatási és Vagyonkezelő Kft. (továbbiakban: Kft.) 2018. évi működési támogatásáról. A Képviselő-testület a Kft. részére 245 eFt összegű működési támogatást ítélt meg 2018. évre. A határozattervezet mellékletében szereplő megállapodás 2018. október 29. napján aláírásra került. A támogatást Önkormányzatunk 2018. november 8.-án átutalta a Kft. pénzforgalmi számlájára. A támogatással történő elszámolás határideje 2019. január 31. A határozatban foglaltakról a Kft. ügyvezetőjét tájékoztattam.

**A 269/2018.(X.25.) Kt. számú határozatban** Tiszavasvári Város Önkormányzata Képviselő-testülete döntött az 1-2-18-4400-0303-2 számú kölcsönszerződés alapján biztosított hitelkeret fel nem használt részéről történő lemondásról. Jelzett hitel felvételére, melynek összege 10.000.000 Ft, a Kornisné Központ végleges engedélyének megszerzéséhez kapcsolódó felújítási kiadások finanszírozása miatt került sor. A hitelkeretből 104.474 Ft azonban nem került lehívásra, mivel a beruházás teljes költsége bruttó 9.895.526 Ft-ba került. Kezdeményeztem az OTP Bank Nyrt.-nél a fel nem használt hitelkeret rendelkezésre tartásának a megszüntetését, mely meg is történt. A kölcsönszerződés a határozatban foglaltak miatt nem került módosításra, csupán a hitel utolsó törlesztő részletei csökkennek 104.474 Ft-tal. A határozatban foglaltakról az OTP Bank Nyrt. nyíregyházi igazgatóságának a képviselőit tájékoztattam.

**A 270/2018.(X.25.) Kt. számú határozatban** Tiszavasvári Város Önkormányzata Képviselő-testülete döntött az 1-2-18-4400-0310-2 számú kölcsönszerződés alapján biztosított hitelkeret fel nem használt részéről történő lemondásról. Jelzett hitel felvételére, melynek összege 5.080.000 Ft, a Magiszter Alapítvány tornatermének tetőszigetelése és ablakcseréje kiadásainak finanszírozása miatt került sor. A hitelkeretből 211.258 Ft azonban nem került lehívásra, mivel a beruházás teljes költsége bruttó 4.868.742 Ft-ba került. Kezdeményeztem az OTP Bank Nyrt.-nél a fel nem használt hitelkeret rendelkezésre tartásának a megszüntetését, mely meg is történt. A kölcsönszerződés a határozatban foglaltak miatt nem került módosításra, csupán a hitel utolsó törlesztő részletei csökkennek 211.258 Ft-tal. A határozatban foglaltakról az OTP Bank Nyrt. nyíregyházi igazgatóságának a képviselőit tájékoztattam.

**A 271/2018.(X.25.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Város Önkormányzata részére biztosítandó likviditási hitellel kapcsolatban, annak 2019. évben történő felvételi szándékáról. A Képviselő-testület hozzájárult ahhoz, hogy Önkormányzatunk az OTP Bank Nyrt.-től 100.000.000 Ft összegű, 2019. évre biztosítandó likviditási hitelre ajánlatot kérjen. Az egyeztetéseket az OTP Bank Nyrt.-vel lefolytattam az ajánlattal kapcsolatban. A pénzintézet az ajánlatát megtette Önkormányzatunknak, melyről egy másik határozatban számolok be a Képviselő-testületnek. A határozatról az OTP Bank Nyrt. nyíregyházi igazgatóságának képviselőit tájékoztattam.

**A 281/2018.(X.25.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Bethlen Gábor utca 1. és a Tiszavasvári Bajcsy Zsilinszky utca 2. szám alatti ingatlanok megvásárlásához szükséges hitel felvételéről és a pályázati eljárás megindításáról. A Képviselő-testület 25.000.000 Ft összegű, éven túli lejáratú ingatlanok megvásárlásához szükséges hitel felvételéről döntött, melyről szóló pályázati kiírás 2018. október 25.-én kiküldésre került három pénzintézet részére, a debreceni TISZÁNTÚLI TAKARÉK Takarékszövetkezethez, a tiszavasvári K&H Bank Zrt.-hez, illetve a nyíregyházi OTP Bank Nyrt.-hez. A pályázati eljárás eredményéről egy másik lejárt határozatban fogok beszámolni a testület részére. Jelzett határozatról a pénzintézeteket tájékoztattam a pályázati felhívás mellékleteként.

**A 289/2018.(XI.16.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Sportegyesület három TAO pályázata felhalmozási része saját erejének biztosításához szükséges hitel felvételéről szóló 141/2018.(V.31.) Kt. számú határozat módosításáról. A 141/2018.(V.31.) Kt. számú határozat módosítására a polgármester személyében történő változás, illetve az e célból megkötendő kölcsönszerződés aláírása miatt került sor. Így a jelzett határozat 3. pontja esetében a korábban Sipos Ibolya általános helyettesítésre megbízott alpolgármester név helyébe Szőke Zoltán polgármester került berögzítésre. A határozat többi pontját a Képviselő-testület változatlan formában fenntartja. A határozatban foglaltakról az OTP Bank Nyrt. nyíregyházi képviselőit tájékoztattam.

**A 293/2018.(XI.16.) Kt. számú határozatban** Tiszavasvári Város Önkormányzata Képviselő-testülete döntött a 21/2018.(II.15.) Kt. számú határozat 2. számú módosításáról. Jelzett határozat (mely az önkormányzat adósságot keletkeztető ügyleteiből eredő fizetési kötelezettségeinek és saját bevételeinek 2019-2021 időszak közötti bemutatásáról szól) módosítására azért került sor, mivel Tiszavasvári Város Önkormányzatának Kormányengedélyt kellett benyújtania a 25.000.000 Ft összegű ingatlanvásárlási hitel felvétele miatt. Az ingatlanvásárlási hitel felvételére aTiszavasvári Bethlen Gábor utca 1. és a Tiszavasvári Bajcsy- Zsilinszky utca 2. szám alatti ingatlanok megvásárlása miatt volt szükség. A kérelem lezárásához azonban aktualizálni kellett a 21/2018.(II.15.) Kt. számú határozat mellékletét. Az említett határozat mellékletének a helyébe e határozat melléklete lépett.

**A 294/2018.(XI.16.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Bethlen Gábor utca 1. és a Tiszavasvári Bajcsy- Zsilinszky utca 2. szám alatti ingatlanok megvásárlásához szükséges hitel felvételéről. A Képviselő-testület a 281/2018.(X.25.) Kt. számú határozatával indította el a pályázati eljárást, melynek eredményeként egy érvényes ajánlat érkezett az OTP Bank Nyrt. nyíregyházi igazgatóságától. A határozatban rögzítésre kerültek a hitelkondíciók és egyéb nyilatkozatok, melyek a Kormány előzetes engedélyének a megszerzéséhez is szükségesek voltak. A Kormány engedély 2018. november 26.-án benyújtásra került a Magyar Államkincstár területileg illetékes Igazgatóságának rendszerén keresztül. A Kormány hozzájárulása 2018. december 23.-án megérkezett Önkormányzatunkhoz, a 25.000.000 Ft összegű kölcsönszerződés 2018. december 28. napján aláírásra került.

**A 298/2018.(XI.22.) Kt. számú határozatban** Tiszavasvári Város Önkormányzata Képviselő-testülete döntött a Minimanó óvoda elektromos felújításának, festésének és fűtéskorszerűsítésének finanszírozására megkötött 1-2-18-4400-0307-6 számú kölcsönszerződés alapján biztosított hitelkeret teljes összegéről történő lemondásáról. E döntés értelmében a Képviselő-testület lemondott az 5.819.140 Ft összegű hitelkeret teljes összegéről, melynek oka, hogy a kölcsönszerződés aláírását követően készült el egy új gázterv, amely egy teljesen új korszerű fűtési rendszer kialakításáról szól, így az ajánlatok alapján a beruházás 12-14,5 millió Ft-ba került volna. Ez azonban nem fér bele az 5.819.140 Ft összegű hitelkonstrukcióba, ezért a teljes fűtésberuházás 2018. évben nem valósult meg, illetve a hitel sem került felvételre. Az OTP Bank Nyrt. a hitelkeret rendelkezésre tartását megszüntette 2018. évben

**A 316/2018.(XI.22.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Város Közétkeztetési Nonprofit Kft. (továbbiakban: Kft.) – vel megkötött feladatellátási szerződés 2. számú mellékletének a módosításával kapcsolatban. A szerződés-módosítás tartalmazza a Kft. által 2019. január 1. naptól alkalmazott térítési díjakat. A határozatban foglaltakról az szerződésben szereplő intézményeket, a Kft. ügyvezetőjét tájékoztattam. A szerződés-módosítást az érintett szerződő felek 2018. december 23. napján aláírták.

**A 325/2018.(XII.13.) Kt. számú határozatban** Tiszavasvári Város Önkormányzata Képviselő-testülete döntött a Nyírségi Szakképzés-szervezési Közhasznú Nonprofit Kft. (továbbiakban: Kft.) végelszámolásának megindításáról, a végelszámoló kijelöléséről és díjazásáról. A Képviselő-testület hozzájárult a Kft. 2019. január 1. vel történő végelszámolási eljárásához. A végelszámoló személyében Kutykó Róbert került meghatározásra, s részére bruttó 600.000 Ft megbízási díjat határozott meg a Kft. vezetése, melyhez a Képviselő-testület szintén hozzájárult. Az általam meghatalmazott személy 2018. december 14.-én részt vett a Kft. taggyűlésén, képviselte Tiszavasvári Város Önkormányzata álláspontját a meghozott testületi döntés értelmében. A határozatról a Kft. ügyvezetőjét tájékoztattam.

**A 329/2018.(XII.19.) Kt. számú határozatban** Tiszavasvári Város Önkormányzata Képviselő-testülete döntött Tiszavasvári Város Önkormányzata 2019-2022. évi stratégiai ellenőrzési tervéről, valamint a 2019. évi éves ellenőrzési tervéről. A határozatról az érintett intézményeket postai úton tájékoztattam. A határozat 1.számú mellékletében szereplő 2019. évi ellenőrzési tervek kiküldésre kerültek aláírás céljából az érintett intézményekhez postai úton.

**A 330/2018.(XII.19.) Kt. számú határozatban** Tiszavasvári Város Önkormányzata Képviselő-testülete döntött a Tiszavasvári Város Önkormányzata részére 2019. január 2. napjától biztosítandó folyószámla-hitelkerettel kapcsolatban. A 2019. évre biztosítandó hitelkeret összege 100.000.000 Ft. A hitelt nyújtó pénzintézet az OTP Bank Nyrt. A pénzintézet ajánlata szerinti hitelkondíciók a határozatban rögzítésre kerültek. A határozatról az OTP Bank Nyrt. nyíregyházi képviselőit tájékoztattam. A folyószámla-hitelszerződés 2019. január 4. napján aláírásra került, a 100.0000.000 Ft összegű hitelkeret megnyitásra került Önkormányzatunk részére 2019. január 4. napján.

# Tiszavasvári, 2019. január 25.

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (I.31.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

11/2017. (I.26.) Kt. számú határozat

12/2017. (I.26.) Kt. számú határozat

13/2017. (I.26.) Kt. számú határozat

51/2017. (III.23.) Kt. számú határozat

52/2017. ((III.23.) Kt. számú határozat

121/2017. (V.25.) Kt. számú határozat

130/2017. (V.25.) Kt. számú határozat

140/2017. (VI.01.) Kt. számú határozat

170/2017. (VI.29.) Kt. számú határozat

290/2017. (XI.30.) Kt. számú határozat

291/2017. (XI.30.) Kt. számú határozat

301/2017. (XII.21.) Kt. számú határozat

267/2018. (X.25.) Kt. számú határozat

268/2018. (X.25.) Kt. számú határozat

269/2018. (X.25.) Kt. számú határozat

270/2018. (X.25.) Kt. számú határozat

271/2018. (X.25.) Kt. számú határozat

281/2018. (X.25.) Kt. számú határozat

289/2018. (XI.16.) Kt. számú határozat

293/2018. (XI.16.) Kt. számú határozat

294/2018. (XI.16.) Kt. számú határozat

298/2018. (XI.22.) Kt. számú határozat

316/2018. (XI.22.) Kt. számú határozat

325/2018. (XII.13.) Kt. számú határozat

329/2018. (XII.19.) Kt. számú határozat

330/2018. (XII.19.) Kt. számú határozat

végrehajtásáról szóló beszámolót elfogadja.