**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2019. január 31-én tartandó testületi ülésére**

**Az előterjesztés tárgya**: Tiszavasvári Város Önkormányzatának véleménye az iskolák felvételi körzethatárainak tervezetéről

**Melléklet:**

**A napirend előterjesztője**: Szőke Zoltán polgármester

**Az előterjesztést készítette**: dr. Molnár Lilla

**Az előterjesztés ügyiratszáma**: TPH/629-2/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | Szmsz 5. melléklet 1.9. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

Tiszavasvári, 2019. január 23.

**dr. Molnár Lilla**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: dr. Molnár Lilla

**ELŐTERJESZTÉS**

**- a Képviselő-testülethez –**

**Tiszavasvári Város Önkormányzatának véleménye az iskolák felvételi körzethatárainak tervezetéről**

**Tisztelt Képviselő-testület!**

**A nemzeti köznevelésről szóló 2011. évi CXC. törvény (továbbiakban: Nkt.) 50.§ (8) bekezdése értelmében**: a köznevelési feladatokat ellátó hatóság meghatározza és közzéteszi az iskolák felvételi körzetét, továbbá – a köznevelés-fejlesztési tervvel összhangban – a pedagógiai szakszolgálatot ellátó intézmény működési körzetét.

**A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (továbbiakban: EMMI rendelet) 24. § (1) bekezdése az alábbiakat tartalmazza:**

24. § (1) A felvételi körzetek megállapításához a megyeszékhely szerinti járási hivatal beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.

A megyeszékhely szerinti járási hivatal január 15-ig tájékoztatja **a települési önkormányzatokat**, az illetékességi területén működő általános iskolákat, az illetékes tankerületi központokat, valamint az Nkt. 50. § (1) bekezdése szerinti esetben a nemzetiségi önkormányzatokat a kijelölt körzetek tervezetéről. A jogszabályi előírásoknak megfelelően megküldésre került részünkre a 2019. évi kijelölt felvételi körzetek tervezete, amely alapján a **Tiszavasvári Általános Iskola felvételi körzethatára Tiszavasvári Város közigazgatási területére lett megállapítva.**

Az EMMI rendelet 24. § (1a) bekezdése szerint **a települési önkormányzat a véleményéről**, a tankerületi központ, valamint az Nkt. 50. § (10) bekezdése szerinti esetben a nemzetiségi önkormányzat az egyeztetésről vagy a körzethatár módosítását kezdeményező javaslatáról **február 15. napjáig tájékoztatja a megyeszékhely szerinti járási hivatalt**.

Az EMMI rendelet 24. § (1b) bekezdése szerint a megyeszékhely szerinti járási hivatal az (1a) bekezdés szerinti vélemény és egyetértés figyelembevételével kijelölt körzetekről február utolsó napjáig tájékoztatja a települési önkormányzatokat, az illetékességi területén működő általános iskolákat, a tankerületi központokat, valamint az Nkt. 50. § (10) bekezdése szerinti esetben a nemzetiségi önkormányzatot.

Egyetértés hiányában vagy körzethatár-módosítást kezdeményező javaslattétel esetén a megyeszékhely szerinti járási hivatal a tankerületi központtal történt egyeztetést követően jelöli ki a felvételi körzeteket február utolsó napjáig.

Amennyiben az egyeztetés nem vezetett eredményre, úgy az érintett körzet vonatkozásában adott véleményekről és oktatásszervezési adatokról az illetékes tankerületi központ részletes, írásbeli tájékoztatást ad február utolsó napjáig az oktatásért felelős miniszter részére az Nkt. 50. § (8) bekezdése szerinti döntés meghozatalához.

**Fenti jogszabályok figyelembevételével Tiszavasvári Város Önkormányzatának véleményét az iskolák felvételi körzethatárainak tervezetéről a Szabolcs- Szatmár-Bereg Megyei Kormányhivatal Nyíregyházi Járási Hivatalának 2019. február 15. napjáig kell megküldeni.**

**Javaslom, hogy a Képviselő-testület támogassa a Tiszavasvári Általános Iskola felvételi körzethatárának Tiszavasvári Város közigazgatási területére történő megállapítását.**

Kérem a Tisztelt Képviselő-testületet, hogy az előterjesztés megtárgyalása után a határozat-tervezetet elfogadni szíveskedjen.

Tiszavasvári, 2019. január 23.

**Szőke Zoltán**

**polgármester**

**HATÁROZAT TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2019. (I.31.) Kt. számú**

**határozata**

**Tiszavasvári Város Önkormányzatának véleménye az iskolák felvételi körzethatárainak tervezetéről**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése és nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31) EMMI rendelet 24. § (1a) bekezdései alapján az alábbi határozatot hozza:

1.) A Tiszavasvári Általános Iskola **felvételi körzethatára Tiszavasvári Város közigazgatási területére történő megállapítását támogatja**.

2.) Felkéri a polgármestert a testület határozatáról tájékoztassa a Sz-Sz-B Megyei Kormányhivatal Nyíregyházi Járási Hivatalt.

**Határidő**: 2019. február 15. **Felelős**: Szőke Zoltán polgármester