**ELŐTERJESZTÉS**

Tiszavasvári Város Önkormányzata Képviselő-testületének

2018. január 31-én

tartandó ülésére

Az előterjesztés tárgya: **A köztisztviselők javadalmazási helyzetéről szóló 37/2017. (XII.22.) önkormányzati rendelet hatályon kívül helyezéséről**

Iktatószám: TPH/1138/2019.

Melléklet: nincs

Az előterjesztés előadója: Ostorháziné dr.Kórik Zsuzsanna jegyző

Az előterjesztés témafelelőse: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 és az 1.24 pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2018. január 22.

**Fenyvesi-Nagy Emese**

**témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**A köztisztviselők javadalmazási helyzetéről szóló 37/2017. (XII.22.) önkormányzati rendelet hatályon kívül helyezéséről**

**Tisztelt Képviselő-testület!**

A Képviselő-testület a köztisztviselők javadalmazási helyzetéről szóló 37/2018. (XII.22.) önkormányzati rendeletével döntött a felsőfokú és középfokú végzettségű köztisztviselők 10%-os illetménykiegészítéséről, 2018. január 1. napjától. Jelenleg a fent említett rendelet hatályon kívül helyezése szükséges az alábbiak alapján:

A **Belügyminiszter pályázatot hirdetett** a Magyarország 2019. évi központi költségvetéséről szóló 2018. évi L. törvény (továbbiakban: Kvtv.) 3. melléklet I.12. pont szerinti **kiegyenlítő bérrendezési alap támogatására** összhangban az államháztartásról szóló 2011. évi CXCV. törvény, a közszolgálati tisztviselőkről szóló 2011. évi CXCIX. törvény valamint az államháztartásról szóló törvény végrehajtásáról szóló 368/2011. (XII.31.) Korm. rendelet rendelkezéseivel. A közszolgálati tisztviselőkről szóló 2011. évi CXCIX. törvény 132.§ alapján az illetményalap összegét évente az állami költségvetésről szóló törvény állapítja meg úgy, hogy az nem lehet alacsonyabb, mint az előző évi illetményalap. A pályázat keretében lehetőség nyílik a szerényebb anyagi helyzetű települési önkormányzatok számára is, hogy a köztisztviselői bérek rendezése érdekében a hivatalokban foglalkoztatott köztisztviselők illetménye megemelésre kerüljön. Az igénylés feltételeként a települési önkormányzatnak vállalnia kell, hogy **az illetményalapot 2019. évre vonatkozóan** (tehát január 1-jétől kezdődően) a Kvtv.-ben rögzítetthez képest **legalább 20%-kal emelt összegben**, azaz **legalább 46.380 Ft-**ban állapítja meg. A pályázat keretében ehhez **vissza nem térítendő** költségvetési támogatás igényelhető és az erre vonatkozó belügyminisztériumi tájékoztatás alapján a rendelkezésre álló keretösszeg nagyságára tekintettel valamennyi jogos igény kedvező elbírálására lehet számítani.

A pályázat benyújtásának határideje 2019. január 25. A miniszteri döntés határideje 2019. február 28.

A pályázatot hivatalunk a Képviselő-testület döntése alapján határidőben benyújtotta. A pályázat értelmében a *- kedvező döntés esetén-* **2019. januártól kerülne beállításra a 20%-kal növelt illetményalap**. Erre tekintettel javaslom a 37/2018. (XII.22.) önkormányzati rendelet -*amely a 10%-os illetménykiegészítésről szól*-, 2019. március 1. napjával történő hatályon kívül helyezését.

Kérem, hogy a fentiek ismeretében a rendelet-tervezetet elfogadni szíveskedjenek.

Tiszavasvári, 2018. január 22.

**Ostorháziné dr.Kórik Zsuzsanna  
 jegyző**

**RENDELET-TERVEZET**

**Tiszavasvári Város Önkormányzata**

**KÉPVISELŐ-TESTÜLETÉNEK**

**…../2019(I.31.) önkormányzati rendelete**

**A köztisztviselők javadalmazási helyzetéről szóló 37/2017. (XII.22.) önkormányzati rendelet hatályon kívül helyezéséről**

Tiszavasvári Város Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 234. § (3)-(4) bekezdésében valamint, Magyarország Alaptörvénye 32. cikk (1) bekezdés a) pontjában meghatározott feladatkörében eljárva - a Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 4. melléklet 1.22 és az 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

1.§Hatályát veszti a köztisztviselők javadalmazási helyzetéről szóló 37/2017. (XII.22.) önkormányzati rendelet.

2. § E rendelet 2019. március 1. napján lép hatályba.

Tiszavasvári, 2019. január 31.

**Szőke Zoltán Ostorháziné dr.Kórik Zsuzsanna  
polgármester jegyző**

**A rendelet kihirdetve: 2019. január 31-én.**

**Ostorháziné dr.Kórik Zsuzsanna**

**jegyző**